Sacrosancte ecclesie Sancti Vincentii Matisconensis, ego Leotaldus comes et uxor mea Berta, pro Dei amore, donamus ad ipsam casam Dei aliquid ex rebus nostris in pago Matisconense, in agro Fusciacense, in villa Oratorio; hoc est mansus ubi Arlemarus resedit. Ipsum mansum et ipsum servum Arlemarum et uxorem ejus, cum infantibus V, donamus ad ipsam casam Dei, ad mensam fratrum et ad ministerium senescalli ibi ad refectorium servientis; et faciant rectores ejusdem ecclesie post hac die quicquid voluerint. Si quis hoc contradixerit, IIII libras auri componat. S. Acardini. S. Leotaldi comitis. S. Alberici. S. Racherii. S. Raimundi. S. Gaufredi. S. Achardi. S. Witcheranni. Data per manum Dorardi. Regnante Hludovico.